ב-22 באוקטובר 2009 אישרה רשת השידור ההונגרית, MTV, את פרישתה מאירוויזיון 2010 עקב הגבלות כלכליות שמונעות ממנה לשלוח נציגות לתחרות שנערכה בבארום. לעומת זאת, רשת שידור מתחרה בהונגריה, Duna TV, שידרה את שני חצאי הגמר ואת הגמר של אירוויזיון 2010 ואף הגישה בקשת הצטרפות לאיגוד השידור האירופאי, וזאת על-מנת שהיא תוכל לשלוח נציגות לאירוויזיון 2011 שנערך בדיסלדורף. ב-27 בדצמבר 2010 הודיעה הונגריה על חזרתה לאירוויזיון 2011 שייערך בגרמניה.